Joshua Kimmich regretă că nu s-a vaccinat mai devreme. Ce probleme are tânărul de 26 de ani.
Starul lui Bayern Munchen, Joshua Kimmich, spune că ar fi trebuit să se vaccineze mai devreme după ce a suferit o problemă pulmonară din cauza Covid-19, relatează CNN, citată de Mediafax. Kimmich şi-a exprimat anterior reticenţa de a se vaccina din cauza "temerilor şi îngrijorărilor" cu privire la vaccin.
Tânărul de 26 de ani a fost testat pozitiv pentru Covid-19 luna trecută, dar încă nu s-a putut întoarce la antrenamente deoarece medicii i-au găsit lichid în plămâni, ceea ce îl va ţine în afara terenului până în 2022. De asemenea, i s-a spus că activitatea intensă ar putea duce la probleme cardiace şi efecte pe termen lung."Există motive bune pentru a fi vaccinat. Privind în urmă, ar fi trebuit să fi luat decizia de a mă vaccina mai vaccinare mai devreme", a declarat Kimmich pentru ZDF.Din cauza infectării jucătorul a lipsit până acum la patru partide din campionat, inclusiv Der Klassiker împotriva celor de la Borussia Dortmund, şi în două meciuri de Champions League.